Atau coma sauten es daufins dehòra dera aigua, indicant as marinèrs que tenguen compde dera barca per çò dera tempèsta, atau tanben, quauqui condemnadi, entà aleugerir eth sòn torment, treiguien era esquia e la tornauen a amagar mès rapìds qu’un relampit; e çò madeish qu’en ua bassa es gargolhes trèn eth cap a ras dera aigua, encara que sauvant laguens d’era es sues pautes e era rèsta deth còs, atau èren pertot es pecadors; mès quan Barbariccia s’apressaue, se tornauen a submergir en aqueth boridor.